Nigerië: Meer as 200 Mense Dood Sedert 30 Junie 2015 - Geopende Deure
Op die Frontlinies Op die Frontlinies Nigerië: Meer as 200 Mense Dood Sedert 30 Junie 2015
Nigerië: Meer as 200 Mense Dood Sedert 30 Junie 2015
Volgens ŉ Geopende Deure-navorser, is meer as 200 mense in Nigerië se noordelike en noord-oostelike streke dood in vermoedelike Boko Haramaanvalle sedert 30 Junie. Verder suid, trotseer Christene etniese uitwissing deur Fulani-militante wat deur dieselfde agenda as Boko Haram gedryf word.
Volgens World Watch Monitor is dit ŉ dodelike Julie in Nigerië. Meer as 200 mense is sedert 30 Junie dood tydens aanvalle wat bykans daagliks plaasvind in die land se noordelike en noord-oostelike streke, waar die Islamitiese ekstremiste groep, Boko Haram die oormag het.
Die hoofopskrifte wat oor Boko Haram berig, oorskadu egter die geweld wat verder suid heers, waar ŉ minder bekende en jarelange veldtog, reeds die lewens van duisende Christene geëis het. Militante vanuit die etniese Fulani-mensegroep, ŉ hoofsaaklik Moslem en nomadiese bevolking van veewagters, word daarvan verdink dat hul reeds duisende Christene in die Plateau- en Taraba-state in onlangse maande doodgemaak het. Die twee state vorm deel van die oostelike deel van Nigerië se “Middel Belt” – die paar state wat strek tussen die pre-koloniale skeidingslyn, wat Nigerië se hoofsaaklike Moslem Noorde van die Christelike Suide, skei.
Geopende Deure-navorser, Yonas Dembele, het in sy navorsing tot die gevolgtrekking gekom dat die patroon van geweld deur die Fulani-veewagters in hierdie streek – hul gebruik van militêre-graad wapens om Christene van hul eiendom te verdryf en dit dan te beset; die verwoesting van Christenhuise en kerke; en hul aandrang op die oplegging van Islamitiese wet, en ander kenmerke – neerkom op etniese uitwissing in die Middel Belt. Dembele glo dat hierdie veldtog aangedryf word deur dieselfde ambisie wat Boko Haram dryf: Om die nie-Islamitiese wêreld onder Islamitiese bewind te bring. Dembele skryf dat, “die aard van die konflik dui op dieselfde historiese patroon wat gevolg is deur die Hausa-Fulani Moslem oligargie, om deur die gebruik van koloniale nalatenskap, politieke beleid en godsdienstige sentiment die Middel Belt-streek te verower en te oorheers.”
Lees die volledige navorsingsanalise hier.